Θυμάρι: Πολύτιμο βότανο από το φαρμακείο της φύσης | VotanonKipos.gr\nΓαϊδουροθυμός, θυμός, χαμοθρούμπι ή φινοκάλι, είναι μερικές από τις ονομασίες που συναντούμε όταν μελετούμε το θυμάρι. Πρόκειται για έναν θάμνο που το ύψος του κυμαίνεται μεταξύ 10 έως 30 εκατοστά και χαρακτηρίζεται σαν ένα φυτό με εξαιρετικά ανθεκτικές ιδιότητες σε ακραίες καιρικές συνθήκες. Έχει όρθιους βλαστούς, άγρια όψη και εκπέμπει ένα ιδιαίτερο και ευχάριστο άρωμα. Η ανάπτυξη του παρατηρείται σε ηλιόλουστες και βραχώδεις τοποθεσίες, συνεπώς χώρες της Ευρώπης και της Ασίας είναι ιδανικές για τη βλάστηση του φυτού.\nΕίναι διαδεδομένο ως το φυτό με τις περισσότερες ευεργετικές ιδιότητες. Έχει μικρά κλαριά, ενώ τα φύλλα είναι πράσινα, σε λογχοειδές σχήμα, με τα άκρα να έχουν κατεύθυνση προς τα κάτω. Όταν τα φύλλα αποξηρανθούν αποκτούν καφε-πράσινο χρώμα και το άρωμα αναδύεται κατά την θρυμμάτιση τους.\nΤα άνθη του θυμαριού έχουν χρώμα ροζ, λιλά και μπλε ανοιχτό. Η ανθοφορία του πραγματοποιείται τον Ιούνιο και τον Ιούλιο. Οι μήνες αυτοί είναι κατάλληλοι για συγκομιδή, όπως επίσης και κατά τους φθινοπωρινούς μήνες όπως ο Σεπτέμβριος και ο Οκτώβρης. Συλλέγονται κυρίως τα ανθισμένα μέρη, όπου προκύπτουν οι όποιες θεραπευτικές και καλλωπιστικές ιδιότητες, ενώ απαιτείται ιδιαίτερη προσοχή κατά τη συλλογή του. Το κόβουμε με ψαλίδι και δεν το ξεριζώνουμε, ώστε να μπορεί να ανθίσει ξανά. Επίσης, δεν πρέπει να είμαστε υπερβολικοί όσον αφορά την ποσότητα που αφαιρούμε. Ελάχιστη ποσότητα είναι αρκετή για την προσωπική μας χρήση.\nΕφαρμόζοντας το θυμάρι εξωτερικά:\nΤο θυμάρι και η βιομηχανία φαρμάκων\nΜορφές και χρήσεις του θυμαριού\nΑν και στη χώρα μας έχουν παρατηρηθεί 23 είδη θυμαριού, τα πιο σπουδαία είναι τα εξής:\nΑγριοθυμάρι. Αναπτύσσεται στην Ηπειρωτική Ελλάδα (από αυτό το είδος προκύπτει και το θυμαρίσιο μέλι).\nΧαμοθρούμπι. Αναπτύσσεται στις πεδινές περιοχές της Μακεδονίας και της Θράκης.\nΣμάρι. Αναπτύσσεται στις περιοχές της Aττικής.\nΤοποθετώντας μελίσσια στα μέρη που φυτρώνει το θυμάρι, είναι δυνατή η παραγωγή θυμαρίσιου μελιού.\nΟ θυμός, όπως το ονόμαζαν οι αρχαίοι, σημαίνει εκτός των άλλων, θυμιατίζω. Συνεπώς δε θα μπορούσαν να μην το χρησιμοποιούν σαν θυμίαμα σε τελετές θυσιών. Επίσης υπάρχουν αναφορές πως ο Μέγας Αλέξανδρος το χρησιμοποιούσε όταν έκανε μπάνιο με σκοπό να απαλλαγεί από τις ψείρες. Η χρήση του, ήταν διαδεδομένη και στους Ρωμαίους στρατιώτες αλλά για διαφορετικό λόγο. Πριν από κάθε μάχη έκαναν μπάνιο με θυμάρι προκειμένου να αποκτήσουν δύναμη, θάρρος και ενέργεια.\nΗ πρώτη φαρμακευτική χρήση του φυτού, εκτιμάται πριν από 5.500 χρόνια από τους Σουμέριους, ενώ στην συνέχεια χρησιμοποιήθηκε από τους Αιγύπτιους για τη διαδικασία της μουμιοποίηση, όπως και στην Αρχαία Ελλάδα σαν απολυμαντικό σε διάφορες ασθένειες. Ο Όμηρος το χαρακτήρισε ως σύμβολο ανδρείας και δύναμης, όπου εξαιτίας της αφύπνισης του ερωτικού πόθου έχει συνδυαστεί με τη θεά Αφροδίτη. Κατά τον μεσαίωνα, όταν υπήρχε έξαρση πανδημίας έκαιγαν θυμάρι καθώς πίστευαν πως προστατεύει το χώρο από την εξάπλωση των μολυσματικών ασθενειών. Μια συνήθεια που οι σλαβικές χώρες διατηρούν μέχρι και σήμερα. Επίσης, συνδύαζαν το συγκεκριμένο βότανο μαζί με ξίδι και το εφάρμοζαν σαν προληπτικό μέτρο.\nΙδανικό για την καταπολέμηση του άγχους, της κατάθλιψης και των νευρώσεων\nΒοηθά στην ερωτική αναζωογόνηση\nΑυξάνει την ροή των ούρων και της εμμηνορρυσίας.\nΕπισπεύδει την γέννα σε φυσιολογικούς τοκετούς\nΚαθαρίζει τα εσωτερικά όργανα του σώματος\nΔρα σαν απολυμαντικό πληγών\nΕξαλείφει τις νόσους των πνευμόνων (φυματίωση)\nΑποβάλλει το φλέγμα\nΣε συνδυασμό με μέλι συμβάλλει στην απόχρεμψη\nΣε συνδυασμό με αλάτι και ξύδι αποβάλλει το φλέγμα από την κοιλιά\nΑντιμετωπίζει τη δυσπεψία και βοηθά στην πέψη των λιπαρών τροφίμων\nΑυξάνει την πνευματική διαύγεια\nΚαταπολέμα τη γρίπη και κάθε μορφή κρυολογήματος\nΛειτουργεί σαν αντισηπτικό του εντέρου\nΘεραπεύει τους λειχήνες\nΕπουλώνει πληγές και εγκαύματα\nΚαταπολά τους πόνους των αρθρώσεων και τους ρευματισμούς\nΚαταπολεμά την οδοντική πλάκα, ουλίτιδα, τερηδόνα και την κακοσμία του στόματος\nΚαταπραΰνει τις ερεθισμένες αμυγδαλές\nΑντιμετωπίζει τσιμπήματα εντόμων\nΘεραπεύει τη ψώρα\nΜε τόσες ευεργετικές ιδιότητες (αντισηπτικές, σπασμολυτικές και επουλωτικές), δε θα μπορούσε να μην βρει εφαρμογή στη βιομηχανία των φαρμάκων και καλλυντικών. Το αιθέριο έλαιο του θυμαριού περιέχει θυμόλη και βορνεόλη που αποτελούν βασικό συστατικό στην κατασκευή σκευασμάτων για την αντιμετώπιση της δυσπεψίας ή την καταπολέμηση του βήχα. Το εντοπίζουμε επίσης σε οδοντόκρεμες, στοματικά διαλύματα, σαμπουάν, κρέμες για την ακμή, όπως και σε κρέμες για τόνωση της επιδερμίδας.\nΤο θυμάρι έχει πολλές θεραπευτικές ιδιότητες, γνωστές ήδη από τα χρόνια των αρχαίων Ελλήνων και Αιγυπτίων. Έχει ισχυρή αντιμικροβιακή και αντισηπτική δράση, που οφείλεται στη θυμόλη. Μια ουσία που περιέχεται στο αιθέριο έλαιο του φυτού και συνήθως χρησιμοποιείται για την απολύμανση πληγών. Ωστόσο, λίγες σταγόνες από το βάμμα θυμαριού σε νερό, είναι αρκετές για να καθαρίσουν το σπίτι αφήνοντας ένα ευχάριστο άρωμα. Έχει θερμαντικές ιδιότητες και με το λάδι ή το βάμμα του μπορείτε να κάνετε εντριβές για να ανακουφιστείτε από μυϊκούς και ρευματικούς πόνους. Συνίσταται ακόμα και ως καταπραϋντικό σε περιπτώσεις άγχους.\nΑφέψημα: Σε ένα μπρίκι προσθέτετε 1 κουταλάκι του γλυκού τριμμένο θυμάρι και περιμένετε να βράσει. Μόλις αρχίζει να κοχλάζει το νερό, αφαιρείτε από τη φωτιά και αφήνετε ως έχει για δέκα λεπτά. Στραγγίζετε και το πίνετε ζεστό. Μπορείτε αν θέλετε να βάλετε μια κουταλιά μέλι ή ακατέργαστη ζάχαρη. Είναι ιδανικό για την καταπολέμηση του φλέγματος και του κοκίτη.\nΈγχυμα: Για την παραγωγή εγχύματος θυμαριού βάζετε σε ένα φλιτζάνι ζεστό νερό, 1 κ.γ. βότανο και αφήνετε σκεπασμένο για δέκα λεπτά, αμέσως μετά το σουρώνετε. Το μείγμα που προκύπτει το χρησιμοποιείτε εξωτερικά στις πληγείσες περιοχές. Μπορείτε επίσης να το πιείτε, καθώς είναι ιδανικό για να διατηρήσετε τις πνευματικές σας δυνάμεις.\nΒάμμα: Για να παρασκευαστεί απαιτείται παραμονή του βοτάνου για 4 έως 6 εβδομάδες σε καθαρό οινόπνευμα. Ιδανικό για την καταπολέμηση της ακμής και των βακτηριακών μολύνσεων που προκύπτουν από ακατάλληλα τρόφιμα.\nΑιθέριο έλαιο: Γεμίστε ένα γυάλινο βάζο με θυμάρι, που έχετε φροντίσει να συλλέξετε κατά τους καλοκαιρινούς μήνες και προσθέστε ελαιόλαδο. Κλείστε αεροστεγώς και αφήστε σε σκιερό μέρος για τουλάχιστον 6 εβδομάδες. Τέλος, στραγγίζετε το μείγμα και κρατάτε το λάδι. Η διάρκεια ζωής του ελαίου εκτιμάται περίπου 12 έως 18 μήνες.\nΕίναι ιδανικό για περιπτώσεις εγκεφαλικών επεισοδίων, παράλυσης, όπως επίσης και διαστρέμματα. Μπορείτε φυσικά να το προμηθευτείτε έτοιμο σε καταστήματα βιολογικών προϊόντων ή φαρμακεία.\nΚατάπλασμα από αποξηραμένο θυμάρι: Σε ένα γουδί χτυπάτε το βότανο μέχρι να γίνει σκόνη. Προσθέτετε μυρωδικά και ελάχιστη ποσότητα ζεστού νερού, ώστε το μείγμα να αποκτήσει μορφή πάστας. Εφαρμόζετε απευθείας στην πληγή με τη βοήθεια μιας γάζας ή άλλο μαλακό και καθαρό ύφασμα.\nΚατάπλασμα από φρέσκο θυμάρι: Ανακατεύετε 1/2 φλιτζάνι βοτάνου, με 1 φλιτζάνι νερό και αφήνετε να βράσει για 2 λεπτά σε χαμηλή φωτιά (δεν το στραγγίζετε). Αξίζει να σημειωθεί πως μετά το πρώτο 24ώρο το κατάπλασμα χάνει τις θεραπευτικές του ιδιότητες, συνεπώς φροντίζουμε να το αξιοποιήσουμε άμεσα.\nΊσως το θυμάρι μπορεί να αποτελέσει ένα πλήρες σε φαρμακευτικές ιδιότητες βότανο, αυτό όμως δεν σημαίνει πως μπορεί να γίνεται αλόγιστη χρήση. Η συχνή εσωτερική κατανάλωση ενδέχεται να προκαλέσει ανισορροπία στην λειτουργία του θυρεοειδούς αδένα, μέχρι και δηλητηρίαση. Οι ζαλάδες, οι εμετοί, οι αιμορραγίες, η επιβράδυνση της τήξης του αίματος και της καρδιακής λειτουργίας, είναι μερικά επιπλέον συμπτώματα που διαπιστώθηκαν πως προκαλούνται έπειτα από υπερκατανάλωση θυμαριού. Είναι απαγορευτικό σε εγκυμονούσες, λόγω της ιδιότητας που έχει στη διέγερση της μήτρας. Επίσης, ενδέχεται να προκαλέσει διακοπή της κύησης. Αν και οι ενδείξεις χαρακτηρίζουν την εξωτερική χρήση ασφαλή, υπάρχουν περιπτώσεις που εκδηλώνουν εθισμό.\nΗ χρήση των βοτάνων πρέπει να γίνεται με μέτρο και ύστερα από υπόδειξη ειδικού. Ρωτήστε το γιατρό πριν ξεκινήσετε την κατανάλωση τους, εκείνος θα σας συμβουλέψει σωστά ανάλογα με την πάθηση που σας απασχολεί.\nΠροηγούμενοΛουίζα ή αλλιώς «χόρτο του Θεού»\nΕπόμενοΒαλεριάνα: Το αγχολυτικό της φύσης


ΓορΓά παρεστιΓμένα: Κυπριακό\nΟ καινούργιος χρόνος ξεκίνησε, εκτός των άλλων φλεγόντων θεμάτων που ξέραμε από καιρό, και με Κυπριακό. Και μάλιστα με μια σπουδή που θα ήταν κανείς πολύ αφελής αν τη χαρακτήριζε αξιέπαινη (στην πολιτική ο ‘καλός λογισμός’ που συνιστούν οι Ορθόδοξοι ασκητές δυστυχώς δεν έχει σχεδόν καμία θέση). Δεν μας έχει απασχολήσει εδώ όσο δικαιούται, και ίσως πρέπει να αναπληρώσουμε αυτή την έλλειψη.\nΤο Κυπριακό είναι μια λέξη και μια έννοια με την οποία μεγάλωσα, όπως και πολλοί από τους σύγχρονους Έλληνες. Μάλιστα, αν θεωρήσουμε ότι η σύγχρονη ιστορία του αρχίζει με την εξέγερση του 1955 κατά των Άγγλων, θα έλεγα ότι είμαστε περίπου συνομήλικοι. Στα εξήντα χρόνια που πέρασαν γνώρισε διάφορες φάσεις, συχνά τραγικές, με αποκορύφωμα την Τουρκική εισβολή του 1974 και τη συνεχιζόμενη κατοχή και τον εποικισμό του βόρειου μέρους του νησιού από τους ανατολίτες γείτονές μας. Γνώρισε και πολλούς διαπραγματευτές, μεσολαβητές, σχεδιαστές και δεν ξέρω τι άλλο, που, αν κρίνουμε από την συνεχιζόμενη εκκρεμότητα, δεν ξέρω τι ακριβώς προσέφεραν στην όλη υπόθεση. Το 2005 ο μακαρίτης πρόεδρος Τάσσος Παπαδόπουλος είχε το σθένος να απορρίψει, μπροστά στις τηλεοπτικές κάμερες και με δάκρυα στα μάτια, το ‘σχέδιο Ανάν’, κερδίζοντας το 75% των Κυπρίων στο δημοψήφισμα και μια θέση στη σύγχρονη ιστορία και στις καρδιές μας.\nΩστόσο οι προσπάθειες ‘επίλυσης’ (με τον ύποπτο τρόπο που εννοούν οι διάφοροι διεθνείς παίκτες) δεν σταμάτησαν εκεί. Και τώρα το Κυπριακό βρίσκεται ξανά στο προσκήνιο, με ένα ακόμη κύκλο διαπραγματεύσεων να επίκειται, και με συζητήσεις για διζωνικές, δικοινοτικές ομοσπονδίες, με κατάργηση της Κυπριακής Δημοκρατίας και εκ περιτροπής προεδρία από τις δυο κοινότητες. Δηλαδή, με απλά λόγια, πλήρη δικαίωση και αναγνώριση του εισβολέα και κατακτητή, με ισότιμα δικαιώματα με τα θύματα, και με ουσιαστικό άνοιγμα της πόρτας της Ευρώπης στους Ασιάτες (διαβάστε ενδεικτικά ΕΔΩ, ΕΔΩ και ΕΔΩ για να εννοήσετε τι σιγοβράζει). Και δυστυχώς με πολιτικούς υπευθύνους που δεν φτάνουν το ανάστημα του μακαρίτη. Και πάλι αναλύσεις, και πάλι υποθέσεις και εικασίες και δημοσιογραφικά και πολιτικά σενάρια για το τι θα κάνει η κάθε πλευρά. Τελικά χωρίς μπάλα παιχνίδι δεν γίνεται, ούτε στον αθλητισμό ούτε στη διεθνή αρένα. Και παρόλο που το σχήμα της μεγαλονήσου κάθε άλλο παρά σφαιρικό είναι, φαίνεται ότι ιστορικά και γεωπολιτικά βολεύει σε πολλούς να την χρησιμοποιούν σαν κλωτσοσκούφι.\nΕίθε να φυλάξει ο Θεός και να μας δώσει λίγο μυαλό, έστω και την εσχάτη ώρα.\nΑναρτήθηκε από Α. Παπαγιάννης στις 8:23 μ.μ.\nΆλλη μια προδοσία; Αν γίνει θα είναι αργά. Δεν θα γίνει.\n6 Ιανουαρίου 2017 - 5:05 μ.μ.\nΑς το ελπίσουμε και ας το ευχηθούμε!\n6 Ιανουαρίου 2017 - 5:24 μ.μ.


Διεγέρτης: Η γκάφα ή αλλιώς...εσκεμμένη παραπληροφόρηση του κ. Λαζόπουλου σε σχέση με τις δηλώσεις Καρατζαφέρη...! Απολαύστε τη!\nΗ γκάφα ή αλλιώς...εσκεμμένη παραπληροφόρηση του κ. Λαζόπουλου σε σχέση με τις δηλώσεις Καρατζαφέρη...! Απολαύστε τη!\nΤο γεγονός ότι ο σεβαστός κατά τα άλλα κ. Λαζόπουλος διακατέχεται από φιλοαριστερά και αντιδεξιά συναισθήματα είναι γνωστό και καθ' όλα σεβαστό. Άλλωστε δημοκρατία έχουμε. Η χρήση όμως προϊόντος μοντάζ για την επίτευξη στοχευμένης προπαγάνδας κ. Λαζόπουλε συνιστά φασισμό. Και λυπούμαστε που για άλλη μια φορά αναγκαζόμαστε να προβάλλουμε βίντεο που αποδεικνύει ότι αρέσκεστε σε στρατηγικές προπαγάνδας εναντίων συγκεκριμένων προσώπων, όπως ο Πρόεδρος του ΛΑ.Ο.Σ κ. Καρατζαφέρης. Δείτε λοιπόν το βίντεο και τα συμπεράσματα...δικά σας!


Aridaia365: Ο μακελάρης της Νέας Σμύρνης την πέταξε από το μπαλκόνι και σκότωσε τα παιδιά της: «Να χωρίσουμε; Μόνο νεκρή»\nΗ κοινωνία συνταράχθηκε συθέμελα από το φρικτό έγκλημα\nΉταν 29 Μαΐου το 1997 όταν η κοινωνία συνταράχθηκε συθέμελα από το φρικτό έγκλημα στη Νέα Σμύρνη.\nΒράδυ 29ης Μαΐου 1997 και ο αστυνομικός που κλήθηκε να μπει στο διαμέρισμα της Νέας Σμύρνης αντικρίζει μπροστά του τον όλεθρο. Την κόλαση επί Γης. Ένα πτώμα πίσω από την πόρτα ενός νεαρού παιδιού, πιο μέσα στην κρεβατοκάμαρα μια νεαρή κοπέλα μέσα σε λίμνη αίματος. Μια ανάσα δίπλα της, ο μακελάρης σκοτωμένος με μια σφαίρα στο κεφάλι που είχε φυτέψει ο ίδιος. Ο 30χρονος έμπορος Δ.Κ. είχε σπείρει τον όλεθρο, τον θάνατο. Κάλυκες παντού, σφαίρες ακόμα και στους τοίχους. Είχε υλοποιήσει την «υπόσχεσή» του, όταν η μάνα των σκοτωμένων παιδιών του είχε πει να χωρίσουν: «Μόνο νεκρή». Προσπάθησε να την σκοτώσει κι αυτή. Ίσως πίστευε πως ήταν και αυτή νεκρή…\nΗ πρώτη κίνηση του Δημήτρη Κ. όταν εισέβαλε στο διαμέρισμα της πρώην συντρόφου του της Στέλλας, ήταν- όπως διαβάζουμε στη Μηχανή του Χρόνου- να εισβάλει στο δωμάτιό της, να την αρπάξει και να την πετάξει στον ακάλυπτο. Ήταν τέτοιο το μένος του, το αρρωστημένο μυαλό του, που ενώ έπεφτε την πυροβόλησε. Η 44χρονη γυναίκα ευτυχώς έπεσε πάνω σε πέργκολες και δεν σκοτώθηκε.\nΑκούγοντας τον πυροβολισμό αλλά πολύ περισσότερο τα ουρλιαχτά της μητέρας τους, τα δύο παιδιά της σηκώθηκαν έντρομα από τα κρεβάτια τους. Ο δολοφόνος πρόλαβε τον γιο της 44χρονης, τον Λευτέρη, την ώρα που ξεκλείδωνε την πόρτα του διαμερίσματος και προσπαθούσε να φύγει από το διαμέρισμα και τον πυροβόλησε στο κεφάλι. Συνέχισε να πυροβολεί μανιωδώς τους τοίχους του σπιτιού και πήγε στο υπνοδωμάτιο των παιδιών. Η κόρη της 44χρονης, η Ιωάννα ήταν κοντά στην μπαλκονόπορτα. Χωρίς δεύτερη σκέψη την εκτέλεσε εν ψυχρώ.\nΜετά το αποτρόπαιο και φρικτό έγκλημα, ο 30χρονος έμπορος έβαλε το πιστόλι στον κρόταφό του και αυτοκτόνησε.


ΡΟΛΑ ΓΚΑΡΑΖΟΠΟΡΤΕΣ ΑΣΦΑΛΕΙΑΣ ΑΥΤΟΜΑΤΟΙ ΜΗΧΑΝΙΣΜΟΙ ROLOPROTECTION ΜΑΓΟΥΛΑ ATTIKH ΔΗΜΗΤΡΟΠΟΥΛΟΥ ΒΑΣΙΛΙ\nΡΟΛΑ ΓΚΑΡΑΖΟΠΟΡΤΕΣ ΑΣΦΑΛΕΙΑΣ ΑΥΤΟΜΑΤΟΙ ΜΗΧΑΝΙΣΜΟΙ ROLOPROTECTION ΜΑΓΟΥΛΑ ΔΗΜΗΤΡΟΠΟΥΛΟΥ ΒΑΣΙΛΙΚΗ\tRecommended Αξιώσεις\nΟΔΟΣ ΕΒΡΟΥ, ΜΑΓΟΥΛΑ, ΑΤΤΙΚΗ 190 18\nΗ εταιρία Rolo Protection με ιδρυτή τον κ. Γιάννη Δημητρόπουλο εδρεύει στην Αττική σε έκταση 8000 τ.μ.\nΔιαθέτει ειδικά μηχανήματα για τη διαμόρφωση και επεξεργασία της λαμαρίνας, στράντζα ψαλίδι για την κατασκευή οδηγών και καλύψεων όπως επίσης και ειδική μονάδα ηλεκτροστατικής βαφής πούδρας που της επιτρέπει καλύτερη ποιότητα κατασκευής και άμεση παράδοση.\nΗ εταιρεία ειδικεύεται στην κατασκευή και τοποθέτηση ρολών, σε πτυσσόμενα κάγκελα και γκαραζόπορτες όλων των τύπων.Τα προϊόντα της εταιρίας προορίζονται για τοποθέτηση στο σπίτι, το κατάστημα, το γκαράζ ακόμη και για βιομηχανικούς αποθηκευτικούς χώρους.\nΔΗΜΗΤΡΟΠΟΥΛΟΣ ΙΩΑΝΝΗΣ ΚΑΙ ΣΙΑ ΟΕ (+)\nΕπικοινωνία με την εταιρεία Επιλογή επαφής ΔΗΜΗΤΡΟΠΟΥΛΟΣ ΙΩΑΝΝΗΣ ΚΑΙ ΣΙΑ ΟΕ


Από το 2014 ο ΟΠΑΠ, στο πλαίσιο του προγράμματος Εταιρικής Υπευθυνότητάς του, υλοποιεί ολική ανακαίνιση στα δύο μεγαλύτερα παιδιατρικά νοσοκομεία της Ελλάδας, «Παναγιώτης και Αγλαΐα Κυριακού» και «Η Αγία Σοφία». Πρόσφατα παρέδωσε ακόμα δύο σημαντικά έργα.\nΟ ΟΠΑΠ παρέδωσε, την Πέμπτη 24 Ιουνίου 2021, δύο νέα σημαντικά έργα στα παιδιατρικά νοσοκομεία «Η Αγία Σοφία» και «Παναγιώτης και Αγλαΐα Κυριακού», στο πλαίσιο της ολικής ανακαίνισης που υλοποιεί από το 2014. Συγκεκριμένα, στο «Παναγιώτης και Αγλαΐα Κυριακού» παραδόθηκε η Μονάδα Εντατικής Θεραπείας (ΜΕΘ) Νεογνών, στον 5ο και 6ο όροφο του νοσοκομείου, συνολικής έκτασης 640 τ.μ. και χωρητικότητας 25 θερμοκοιτίδων. Επίσης, στο νοσοκομείο «Η Αγία Σοφία» εγκαινιάστηκε η Ουρολογική - Πλαστική Χειρουργική Μονάδα, η οποία βρίσκεται στον 1ο όροφο και έχει συνολική έκταση 550 τ.μ. και δυναμικότητα 18 κλινών.\nΣτο πλαίσιο της ανακαίνισης της Ουρολογικής - Πλαστικής Χειρουργικής Μονάδας του νοσοκομείου «Η Αγία Σοφία» και της ΜΕΘ Νεογνών του «Παναγιώτης και Αγλαΐα Κυριακού», έγινε πλήρης εκσυγχρονισμός των ηλεκτρομηχανολογικών εγκαταστάσεων και των συστημάτων κλιματισμού, θέρμανσης και εξαερισμού. Οι δύο νοσηλευτικές μονάδες εφοδιάστηκαν με τον απαραίτητο γραφειακό και ξενοδοχειακό εξοπλισμό, ενώ πραγματοποιήθηκαν εκτενείς χρωματικές και διακοσμητικές παρεμβάσεις, οι οποίες δημιουργούν πλέον ένα ευχάριστο περιβάλλον νοσηλείας για τα παιδιά.\nΣτα εγκαίνια των νέων έργων παρευρέθηκε ο Υπουργός Υγείας, κ. Βασίλης Κικίλιας, ο οποίος περιηγήθηκε στις πλήρως ανακαινισμένες νοσηλευτικές μονάδες. Ο κ. Κικίλιας δήλωσε: «Είμαι πάρα πολύ ευχαριστημένος για την εξαιρετική δουλειά που έχει γίνει στην αναβάθμιση του εξοπλισμού και των κτιριακών δομών που φιλοξενούν τους νεαρούς ασθενείς μας, τις οικογένειές τους, αλλά φυσικά και το προσωπικό μας, που είναι αποτέλεσμα μιας πολύχρονης προσπάθειας, μιας σημαντικής δωρεάς από τον ΟΠΑΠ προς το Εθνικό Σύστημα Υγείας και τα δύο παιδιατρικά νοσοκομεία. Η αξιοπρέπεια και ο σεβασμός προς τον ασθενή -και μάλιστα χίλιες φορές παραπάνω όταν πρόκειται για τα παιδάκια μας, για βρέφη, για νεαρά παιδιά και τις οικογένειές τους όταν δοκιμάζονται και βρίσκονται σε ανάγκη- απαιτεί πρώτα απ’ όλα πολύ υψηλού επιπέδου επιστημονικό προσωπικό. Έχουμε κορυφαίους ιατρούς και νοσηλευτικό προσωπικό. Τους ευχαριστώ πάρα πολύ όλους για την προσπάθεια που κάνουν. Το ΕΣΥ, λόγω της κρίσης των 10 χρόνων περιοριστικών δημοσιονομικών πολιτικών, δεν είχε τη δυνατότητα να επενδύσει σε υποδομές τέτοιου επιπέδου. Γι’ αυτό γίνεται μία πολύ μεγάλη προσπάθεια και από το κράτος μέσα από τα επενδυτικά προγράμματα και το RRF, έχετε ακούσει τις σχετικές ανακοινώσεις του πρωθυπουργού, όμως έγινε μέσα στην πανδημία, αλλά και γίνεται σε διάρκεια από ιδιώτες, μεγάλες εταιρείες και δωρητές. Και θεωρούμε ότι η συνεργασία των δύο στο πλαίσιο της Εταιρικής Κοινωνικής Ευθύνης, φέρνει αποτελέσματα».\n· Ο Διευθύνων Σύμβουλος του ΟΠΑΠ, κ. Γιαν Κάρας, τόνισε: «Η Εταιρική Υπευθυνότητα είναι στο DNA του ΟΠΑΠ. Εδώ και επτά χρόνια, η πρωτοβουλία για την πλήρη ανακαίνιση των δύο μεγαλύτερων παιδιατρικών νοσοκομείων της Ελλάδας είναι στην καρδιά της στρατηγικής μας για την κοινωνική συνεισφορά. Σήμερα είναι μια πολύ ιδιαίτερη μέρα για εμάς. Παραδίδουμε ακόμα δύο μονάδες και ολοκληρώνουμε πάνω από το 85% της ανακαίνισης. Συνολικά, έχουμε παραδώσει 28 έργα και σύγχρονες υποδομές για τα παιδιά, τους γονείς τους και το ιατρικό προσωπικό. Συνεχίζουμε να στηρίζουμε τα δύο νοσοκομεία, στο δρόμο για την πλήρη ανακαίνιση τους».\n· Ο Αναπληρωτής Διευθύνων Σύμβουλος του ΟΠΑΠ, κ. Οδυσσέας Χριστοφόρου, υπογράμμισε: «Ο ΟΠΑΠ έχει αποδείξει ότι βρίσκεται δίπλα στην ελληνική κοινωνία, στις καλές και τις δύσκολες στιγμές. Το μεγάλο κοινωνικό έργο της ανακαίνισης των δύο παιδιατρικών νοσοκομείων προσφέρει πολύτιμη στήριξη σε χιλιάδες παιδιά από όλη τη χώρα. Στον ΟΠΑΠ είμαστε υπερήφανοι για αυτή την πρωτοβουλία, η οποία συμβάλλει έμπρακτα στην αναβάθμιση της δημόσιας υγείας, ιδιαίτερα στην απαιτητική περίοδο της πανδημίας. Η νέα γενιά είναι το μέλλον της Ελλάδας και εμείς συνεχίζουμε να στεκόμαστε στο πλευρό της».\n· Από την πλευρά του, ο Κοινός Διοικητής των Διασυνδεόμενων Παιδιατρικών Νοσοκομείων, κ. Εμμανουήλ Παπασάββας, δήλωσε: «Σήμερα είναι μία σπουδαία ημέρα για τα παιδιατρικά νοσοκομεία, γιατί - αν και διανύουμε μια κρίσιμη περίοδο για τη δημόσια υγεία - ο ΟΠΑΠ παραδίδει δύο νέα σημαντικά έργα, που αναβαθμίζουν ακόμη περισσότερο τις υποδομές μας. Θέλω να ευχαριστήσω τον ΟΠΑΠ που βρίσκεται δίπλα μας τα τελευταία επτά χρόνια και μας δίνει τη δυνατότητα να προσφέρουμε τις υπηρεσίες μας σε ένα περιβάλλον που πληροί τις υψηλότερες προδιαγραφές νοσηλείας».\nΝα σημειωθεί ότι η ανακαίνιση των δύο μεγαλύτερων παιδιατρικών νοσοκομείων της Ελλάδας ξεκίνησε το 2014 από τον ΟΠΑΠ, στο πλαίσιο του προγράμματος Εταιρικής Υπευθυνότητάς του. Μέχρι σήμερα έχει ολοκληρωθεί το 85% του έργου. Συνολικά, έχουν παραδοθεί 28 έργα ανακαίνισης, μεταξύ των οποίων 21 νοσηλευτικές μονάδες, συνολικής έκτασης 13.910 τετραγωνικών μέτρων και δυναμικότητας 510 κλινών.


Πίπεν: «Ο Τζόρνταν κατέστρεψε το μπάσκετ - Ο Λεμπρόν είναι ο κορυφαίος παίκτης όλων των εποχών!» - Fosonline\nΠίπεν: «Ο Τζόρνταν κατέστρεψε το μπάσκετ - Ο Λεμπρόν είναι ο κορυφαίος παίκτης όλων των εποχών!»\nΣάββατο, 13/11/2021 19:35\n«Χολή» έσταξε για άλλη μια φορά ο Σκότι Πίπεν μέσω του βιβλίου του με τίτλο «Unguarded» για τον Μάικλ Τζόρνταν, χαρακτηρίζοντας παράλληλα τον Λεμπρόν Τζέιμς ως «τον κορυφαίο παίκτη που έχει δει ποτέ το μπάσκετ»!\nΣυνέχεια στις «επιθέσεις» του κατά του Μάικλ Τζόρνταν έδωσε ο άλλοτε συμπαίκτης του Σκότι Πίπεν, μέσω νέου αποσπάσματος από το βιβλίο του με τίτλο «Unguarded».\nΟ σπουδαίος σμολ φόργουορντ των Σικάγο Μπουλς τη δεκαετία του '90 στάθηκε για άλλη μια φορά στον εγωκεντρισμό του «Air», ορμώμενος από το γνωστό ντοκιμαντέρ «The Last Dance», ενώ παράλληλα εξύμνησε τον νυν άσο των Λος Άντζελες Λέικερς, Λεμπρόν Τζέιμς.\nΟ «ινδιάνος» θεωρεί ότι το συγκεκριμένο ντοκιμαντέρ παρουσιάστηκε ουσιαστικά ως «αγιογραφία» του Τζόρνταν, ενώ για τον ίδιο αφέθηκαν αιχμές ως προς την αφοσίωσή του στην τότε ομάδα των Μπουλς.\nΓι' αυτό ανέκαθεν πίστευα πως ο Λεμπρόν Τζέιμς είναι ο κορυφαίος παίκτης που έχει δει ποτέ το μπάσκετ. Κάνει τα πάντα στο γήπεδο κι ενσωματώνει αυτό που πραγματικά είναι το παιχνίδι».


Το watchOS 5 με μια ματιά! « iAppsHellas\nΤο watchOS 5 με μια ματιά!\nΠαράλληλα με το iOS 12 η Apple την προηγούμενη εβδομάδα παρουσίασε και το watchOS 5 για το Apple Watch. Έτσι λοιπόν η αυτόματη ανίχνευση γυμναστικής – η οποία θα είναι σε θέση να καθορίζει εάν αυτός γυμνάζεται, κάνοντας αυτόματη μέτρηση του καρδιακού παλμού και της κίνησης του χρήστη – θα προσφέρει άμεσα την δυνατότητα έναρξης της σχετικής δραστηριότητας.\nΤο watchOS 5 θα υποστηρίζει και δραστηριότητες όπως η γιόγκα και η πεζοπορία, λαμβάνοντας υπόψη τις αλλαγές στο υψόμετρο και τον παλμό της καρδιάς.\nΜε την νέα λειτουργία “Activity competition” οι χρήστες θα μπορούν να ανταγωνίζονται μεταξύ τους σε εβδομαδιαίους διαγωνισμούς και αυτός που θα συγκεντρώνει τους περισσότερους πόντους, θα ανακηρύσσεται νικητής στο τέλος της εβδομάδας.\nΗ λειτουργία Walkie-Talkie θα επιτρέπει στους χρήστες να στέλνουν push-to-talk μηνύματα μεταξύ τους, ενώ η εφαρμογή Podcasts θα επιτρέπει στους χρήστες να συνδεθούν και να ακούσουν μουσική και audiobooks μέσω 3rd party εφαρμογών.\nTo watchOS 5 θα είναι συμβατό με τα Apple Watch Series 1, Apple Watch Series 2 και Apple Watch Series 3 – με το Apple Watch 1ης γενιάς να μην λαμβάνει την σχετική αναβάθμιση – και αναμένεται να κυκλοφορήσει στο ευρύ κοινό το προσεχές φθινόπωρο.


Σάντυ Πατρινού -Ντελ Τόρο Πρόεδρος Δημοτικού Συμβουλίου Δήμου Κηφισιάς - e-volta\n5365 updated post view 609\nΜια γυναίκα δυναμική, αεικίνητη, ετοιμόλογη, δοτική και με χιούμορ. Η συλλογικότητα είναι άποψη ζωής και η ενεργή συμμετοχή της ως εθελόντρια αλλά και των μελών της οικογένειάς της, το αποδεικνύει. Ο Δήμαρχος Γιώργος Θωμάκος της ανέθεσε μία από τις σημαντικότερες θέσεις ευθύνης. Η αγάπη, ο προγραμματισμός και η συναίσθησης της ευθύνης είναι τα δικά της συστατικά για να ισορροπεί στους απαιτητικούς ρόλους της δικηγόρου, της μητέρας, της συζύγου αλλά και ως Πρόεδρος του Δημοτικού Συμβουλίου.\n▪ Kυρία Πατρινού, έχει μεγάλη διαφορά η αλλαγή από τη θέση της Δημοτικού συμβούλου, στη θέση της Προέδρου του Δημοτικού Συμβουλίου;\nΚαι ναι και όχι. Η αλήθεια είναι ότι οι δημοτικοί σύμβουλοι, λόγω της πολυπλοκότητας και του όγκου των θεμάτων οφείλουν να είναι συνεπείς και να διαβάζουν αρκετά προκειμένου να εκφράσουν άποψη επί τω θεμάτων. Ο Πρόεδρος απλά να τα διαβάζει πριν από αυτούς, για αυτούς και φροντίζει να διευκολύνει τη λήψη αποφάσεων μαζεύοντας τα απαραίτητα στοιχεία ώστε οι σύμβουλοι να γνωρίζουν όλες τις παραμέτρους των θεμάτων.\n▪ Πόσο απαιτητικές είναι οι ευθύνες από τη θέση της Προέδρου, για να ισοροπείτε και με τις οικογενειακές και επαγγελματικές σας απαιτήσεις;\nΕίναι όλα θέμα αγάπης, προγραμματισμού και συναίσθησης της ευθύνης. Η αλήθεια είναι βέβαια ότι το Δημοτικό Συμβούλιο είναι ιδιαίτερα απαιτητικό, οι δικηγόροι όμως είμαστε συνηθισμένοι σε αντίξοες συνθήκες και ανατροπές. Η μεγαλύτερη πρόκληση είναι πάντως η εξισορρόπηση του επαγγελματικού με την οικογένεια. Προσωπικά, είμαι τυχερή διότι έχω μια οικογένεια η οποία με στηρίζει απόλυτα.\n▪ Σε ένα ανδροκρατούμενο Δημοτικό Συμβούλιο, πόσο δύσκολο είναι να λειτουργήσεις;\nΤο Δημοτικό Συμβούλιο της Κηφισιάς έχει αρκετές και δυναμικές γυναίκες, ώστε να μη θεωρείται ανδροκρατούμενο. Οι πρώην Δήμοι Ερυθραίας και Εκάλης μάλιστα, είχαν γυναίκες Δημάρχους, οπότε το στοίχημα της ισότητας έχει κερδηθεί.\n▪ Ο Δήμαρχος σας ανέθεσε έναν από τους πιο σημαντικούς ρόλους. Πόσο μεγάλο είναι το μέγεθος της ευθύνης που αισθάνεσθε απέναντί του;\nΗ πρόταση του Δημάρχου ήταν ιδιαίτερα τιμητική. Η εμπιστοσύνη του αυτή, σαφώς με συγκινεί και αυξάνει τη συναίσθηση της ευθύνης μου σε επίπεδο διαπροσωπικών σχέσεων. Για να είμαι ειλικρινής όμως, η θέση αυτή εξ αντικειμένου είναι θέση ευθύνης απέναντι σε όλους τους πολίτες, αποτελεί την έξωθεν έκφραση του θεσμού του Δημοτικού Συμβουλίου, το οποίο συλλογικά εκλέγει τον Πρόεδρό του. Και στη ευθύνη αυτή δε χωρεί μονάδα μέτρησης.\n▪ Μου έκανε εντύπωση η συμμετοχή σας στην Βόλτα στα Αρχοντικά της πόλης, ως Εθελόντρια και προτρέψατε και το παιδί σας. Πιστεύετε στον εθελοντισμό;\nΠιστεύω στη συλλογικότητα και είναι άποψη ζωής ότι η ενεργή συμμετοχή του καθενός ακόμα και στα μικρά πράγματα οδηγεί μετά βεβαιότητας σε κάτι καλύτερο. Ο εθελοντισμός αποτελεί έκφραση της δυνατότητάς μας να φέρουμε την αλλαγή. Δεν αποτελεί επιλογή αλλά αυτονόητη λειτουργία μέσα στα πλαίσια της ζωής μας στην πόλη. Γι’ αυτό δεν προτρέπω τα παιδιά μου να συμμετέχουν. Νομίζω ότι και τα ίδια το θεωρούν αυτονόητο.\n▪ Με ποιό όραμα του Δημάρχου ταυτίζεσθε και θέλετε να το ολοκληρώσετε;\nΔεν το έχω σκεφτεί ως όραμα. Η λειτουργία και η ανάπτυξη της πόλης, οι θεσμοί της δημοκρατίας, η έκφραση των πολιτών και η φροντίδα τους από την τοπική διοίκησης δε είναι όραμα, αλλά διαρκής διαδικασία, η οποία δεν ολοκληρώνεται ποτέ. Εξελίσσεται όσο εμείς αναπνέουμε και συμμετέχουμε σε αυτό.\n▪ Η πολιτική έχει “ξεφτίσει” στη συνείδηση των νέων. Πως πιστεύετε ότι η Τοπική Αυτοδιοίκηση μπορεί να επανορθώσει και να φέρει κοντά της τους νέους;\nΕίναι θέμα χρόνου να καταλάβουν οι νέοι ότι η τοπική αυτοδιοίκηση είναι το πρώτο κύτταρο της κοινωνίας. Είναι το όχημα για να διεκδικήσουμε την ποιότητα ζωής μας. Φτιάχνοντας την πόλη, αναδομούμε τη ζωή μας. Οι νέες πολιτικές συνειδήσεις αναπόφευκτα θα ξεκινήσουν από την τοπική αυτοδιοίκηση. Ο Δήμος Κηφισιάς δείχνει ιδιαίτερη ευαισθησία στα θέματα των νέων, οι οποίοι όλο και μαζικότερα συμμετέχουν στις δράσεις τους. Θα εκπλαγούμε και οι ίδιοι από το αποτέλεσμα.


Το ιδιωτικό σας διαμέρισμα βρίσκεται στον 1ο όροφο του σπιτιού μου - οι σκάλες είναι μόνο για δική σας χρήση. Υπνοδωμάτιο, καθιστικό και ιδιωτικό μπάνιο. Πολύ άνετο κρεβάτι βασίλισσας. Βρίσκεται στην πόλη με μια μικρή βόλτα σε πολλές καφετέριες, εστιατόρια, παμπ και μπουτίκ καταστήματα Berry του. Ο σταθμός Berry απέχει 15 λεπτά με τα πόδια.\nΙδιωτικό εξοχικό σπίτι στο Berry\nLill 's Cottage βρίσκεται στο Berry, NSW\nΠερίπου 1890 - Αρχικό εξοχικό σπίτι στην καρδιά του Berry\nRosebud χαρακτήρα γεμάτη χώρα guest σουίτα στο μούρο\n$188 / /διανυκτέρευση\n'Riders Retreat' - Berry - Κατάλληλο για κατοικίδια\nKnoxberry Farm, Berry παράκτια αγροικία με θέα\n$273 / /διανυκτέρευση\nΑληθινά χρώματα μικροσκοπικό σπίτι\nKVR Retreat Berry, 1BR αυτόνομο διαμέρισμα.\n$223 / /διανυκτέρευση\nSydney Harbour114 χλμ


ΑΓΑΝΤΑ, ΜΠΟΡΕΙΣ!: σκότωσε τον 5χρονο γιό της, για μερικά “κλικ”\nΜάνα για σκότωμα: μπλόγκερ δηλητηρίαζε και τελικά σκότωσε τον 5χρονο γιό της, για μερικά “κλικ”…\nΜια απίστευτη περίπτωση έγινε γνωστή χθες. Μια μπλόγκερ φαίνεται πως δηλητηρίαζε επί χρόνια και συστηματικά τον μικρό της γιο μέχρι το θάνατό του τον περασμένο Ιανουάριο για να κεντρίσει την προσοχή του κοινού προς το μπλογκ της, που ήταν αφιερωμένο στην “περιπέτεια” του παιδιού της…\nΗ 26χρονη Λέισι Σπίαρς από τη Νέα Υόρκη έγραφε συνεχώς σε facebook, twitter και MySpace. Όταν πέθανε το παιδί, έκανε ανάρτηση στο Facebook που έλεγε ότι ο γιος της “συνέχισε αλλού το ταξίδι του”. Ο πατέρας του παιδιού είχε πεθάνει αρκετά χρόνια νωρίτερα.\nΟ πεντάχρονος Γκάρνετ μπαινόβγαινε στα νοσοκομεία όλη τη σύντομη ζωή του εξαιτίας διαφόρων ασθενειών, όμως όταν πέθανε τον Ιανουάριο βρέθηκαν αδικαιολογήτως τοξικά επίπεδα νατρίου στο αίμα του.\nH Λέισι Σπίαρς είχε πάει το μικρό αγόρι στο νοσοκομείο στις 17 Ιανουαρίου γιατί όπως είπε υπέφερε από επιληπτικές κρίσεις. Το ίδιο απόγευμα τα επίπεδα νατρίου του παιδιού αυξήθηκαν χωρίς λόγο και μετά από τέσσερις ημέρες απεβίωσε. Οι αρχές υποστηρίζουν ότι η μητέρα δηλητηρίασε το παιδί την πρώτη μέρα που εισήλθε στο νοσοκομείο και άλλες δύο φορές μόνο τον Ιανουάριο.\nΟι αστυνομικοί βρήκαν στον υπολογιστή της 26χρονης μητέρας και αναζητήσεις στο διαδίκτυο σχετικά με την επίδραση που θα μπορούσαν να έχουν μεγάλες δόσεις άλατος σε παιδί.\nΕιδικοί πιθανολογούν ότι η μητέρα του παιδιού μπορεί να πάσχει από το σύνδρομο Munchausen, μια ψυχική διαταραχή που λέγεται ότι οδηγεί τους γονείς να αρρωσταίνουν ενσυνείδητα το παιδί τους για να κερδίσουν την προσοχή του περίγυρού τους.\nΗ 26χρονη γυναίκα συνελήφθη την Τρίτη και κατηγορείται τώρα για φόνο δευτέρου βαθμού και ανθρωποκτονία πρώτου βαθμού – κατηγορίες, τις οποίες η ίδια αρνείται.


Η Sony μετατρέπει ένα καθιστικό σε κινηματογραφική αίθουσα | Pestaola\nΗ Sony μετατρέπει ένα καθιστικό σε κινηματογραφική αίθουσα\nby George Polyzos • On 11-01-2017 • AT 1:17 pm • ΚΑΝΕΝΑ ΣΧΟΛΙΟ\nΗ Sony ανακοίνωσε την επέκταση της σειράς οικιακού κινηματογράφου βιντεοπροβολέων εξαιρετικά κοντινής απόστασης, με την παρουσίαση του 4K HDR βιντεοπροβολέα VPL-VZ1000ES.\nΟ τελευταίος, καινοτόμος βιντεοπροβολέας με πηγή φωτός λέιζερ της Sony διαθέτει τεχνολογία High Dynamic Range (HDR – Ευρύ Δυναμικό Εύρος) που είναι συμβατή με 4Κ ανάλυση. Μπορεί να τοποθετηθεί μόλις 15 εκατοστά από τον τοίχο, παρέχοντας στον χώρο εικόνα 254 εκατοστών (100 ιντσών) που μεταφράζεται σε φορμά 16:9.\nΌταν τίθεται εκτός λειτουργίας, ο συμπαγής και κομψός VPL-VZ1000ES εναρμονίζεται πλήρως με τη διακόσμηση του χώρου. Μπορείτε πλέον να έχετε μια καθηλωτική εμπειρία θέασης σε όλους τους χώρους του σπιτιού, από ένα δωμάτιο οικιακού κινηματογράφου μέχρι το σαλόνι ή το υπνοδωμάτιο, ανεξάρτητα από τη διακόσμηση ή τη διάταξη του σπιτιού σας.\nΟ VPL-VZ1000ES έχει μέγεθος περίπου 925 x 494 x 219 χιλιοστών και ζυγίζει σχεδόν 35 κιλά, κάτι που τον καθιστά αρκετά μικρό και ελαφρύ, ώστε να ταιριάζει αρμονικά σε κάθε διακόσμηση. Το μοντέλο αυτό είναι περίπου 40% μικρότερο σε μέγεθος από το ήδη υπάρχον μοντέλο βιντεοπροβολέα εξαιρετικά κοντινής απόστασης της Sony, τον LSPX-W1S 4K, και θα προτείνεται σε σημαντικά χαμηλότερη τιμή λιανικής από τον κατασκευαστή του.\nΠαρά το μικρό του μέγεθος και την χαμηλότερη τιμή, ο βιντεοπροβολέας VPL-VZ1000ES παράγει 2.500 lumens απόδοση έγχρωμου φωτισμού, δηλαδή 25% φωτεινότερο από το μοντέλο LSPX-W1S Life Space UX. Τα προηγμένα πάνελ SXRD της Sony, σε συνδυασμό με τον Z-Phosphor κινητήρα φωτός λέιζερ, παράγουν υψηλή δυναμική αντίθεση, ενισχύοντας περαιτέρω τα φωτεινά και τα σκοτεινά σημεία του περιεχομένου HDR.\nΗ πηγή φωτός λέιζερ Z-Phosphor του VPL-VZ1000ES αγγίζει τη μέγιστη απόδοση φωτεινότητας πολύ πιο γρήγορα από ότι οι συμβατικοί λαμπτήρες βιντεοπροβολέων. Επιπλέον, η φωτεινότητα και η χρωματική ακρίβεια διαρκούν περισσότερο, ώστε να μειώνεται η όχληση από την αντικατάσταση του λαμπτήρα.


ΚΡΙΤΩΝΑΣ ΚΑΨΑΛΗΣ, 16/05/2021 (τελευταία ενημέρωση 13:00)\nΗ δήλωση του Προέδρου της Δημοκρατίας για την παραβίαση των υγειονομικών πρωτοκόλλων της πανδημίας από τους οπαδούς της Ομόνοιας “ότι θα πρέπει να αναλογιστούμε και τα αισθήματα ενός φιλάθλου κόσμου του οποίου μετά από 11 χρόνια η ομάδα του κερδίζει” προκάλεσε ποικίλες αντιδράσεις στο ΔΗΣΥ. Σε κάποιους θυμό και σε κάποιους άλλους θυμηδία: “Όλοι υποστηρίξαμε την ελεγχόμενη κάθοδο 3.000 οπαδών της Ομόνοιας στο ΓΣΠ. Ούτε ο Άντρος Κυπριανού δεν υπερασπίστηκε την ανεύθυνη κάθοδο 25.000 οπαδών στο ‘Ηλία Πούλος”’, ψελλίζουν διάφοροι Συναγερμικοί για να στηρίξουν τη θέση ότι τα δύο μέτρα και τα δύο σταθμά στην αντιμετώπιση της πανδημίας ήδη προκαλούν ανεπανόρθωτη ζημιά στα εκλογικά αποτελέσματα του ΔΗΣΥ.\nΗ κυβέρνηση και οι κρατικές υπηρεσίες ανέχτηκαν τους αντιεμβολιαστές να διαδηλώνουν έξω από το Σίγμα ζητώντας την κεφαλή του Τσουρούλλη επί πίνακι. Στην πρώτη εκδήλωση των «Ως Δαμαί» εξάντλησαν την αυστηρότητά τους και παραλίγο να τυφλώσουν μια νεαρή κοπέλα με το πιεσμένο νερό που εκτόξευε το αντιοχλαγωγικό όχημα «Αίαντας». Η Αστυνομία στην περίοδο του λοκντάουν ανακοίνωνε εβδομαδιαίως την επιβολή εκατοντάδων τσουχτερών προστίμων σε απλούς πολίτες αλλά και σε καταστηματάρχες που προσπαθούσαν να βγάλουν τα προς το ζην. Η Αστυνομία έκανε ελάχιστα για να αντιμετωπίσει τους χιλιάδες πιστούς που μετέβησαν για προσκύνημα του λειψάνου του Εφραίμ, τους εκατοντάδες νεαρούς που επί μέρες έριχναν χιλιάδες κροτίδες πέριξ των ημερών του Πάσχα αφήνοντας ξάγρυπνη τη Λευκωσία και τις άλλες πόλεις. Το κερασάκι στην τούρτα ήταν η ανεύθυνη φιέστα στο «Ηλίας Πούλλος» που βρήκε την Παρασκευή τη συνέχειά της, με τους οπαδούς της Ανόρθωσης αυτή τη φορά.\nΠίσω από τα φαινόμενα αυτά βέβαια κρύβεται και μια βαθύτερη κόντρα η οποία έχει και σοβαρό οικονομικό υπόβαθρο, που κάποιοι στον ΔΗΣΥ την περιγράφουν ως πολιτική “κάνουμε τα στραβά μάτια απέναντι σε διάφορες ομάδες ανευθύνων και τιμωρούμε τη υπεύθυνη μεσαία τάξη της χώρας”. Κάποιοι προχωρούν ένα βήμα πιο κάτω και υποστηρίζουν ότι “κάποιος πυροβολεί τον Αβέρωφ στο πόδι, είτε γιατί είναι ατζαμής ή διότι τον θέλει κουτσάππαρον”.\nΗ κόντρα αυτή ξεκινά μέσα από το Υπουργικό Συμβούλιο και εξακτινώνεται μέχρι τα τελευταία θεωρεία του ΔΗΣΥ. Η βασική τοποθέτηση του ΔΗΣΥ την οποία συμμερίζονται και μέλη του Υπουργικού Συμβουλίου (σε κάποιες συνεδριάσεις ανέβηκαν οι τόνοι) είναι ότι η πολύ συντηρητική στάση του Υπουργείου Υγείας σε ό,τι αφορά τα πρωτόκολλα, η διαδικασία εξαγωγής των ποσοστών θετικότητας μέσα από εκατοντάδες χιλιάδες τεστ την εβδομάδα, ενώ μεγαλύτερες χώρες δεν κάνουν ούτε το ένα εκατοστό μας, κατ’ επέκταση τα λοκντάουν και το κλείσιμο χιλιάδων επιχειρήσεων και δουλειών θέτουν σε κίνδυνο την οικονομία και εξαγριώνουν τους ψηφοφόρους του κόμματος. Ενδεικτική είναι η δήλωση αξιωματούχου του ΔΗΣΥ: “Ενισχύουμε τις επιχειρήσεις με χρήμα, κάνουμε καμπάνια για τον τουρισμό και κάποιοι με τα αχρείαστα rapid tests μας κόβουν τα πόδια αφού η Κύπρος τοποθετείται στην κόκκινη κατηγορία”.\n“Ο θυμός του μέσου Συναγερμικού ψηφοφόρου, που αποτελεί και τη ραχοκοκκαλιά της μεσαίας τάξης”, λένε στελέχη του κόμματος, στρέφεται κατά του Προεδρικού, αλλά λόγω της συγκυρίας των εκλογών τη λυπητερή θα κληθεί να πληρώσει το κόμμα.\nΟ Πρόεδρος, λένε, φαίνεται να ζει στον δικό του κόσμο: Σε μια λουδοβίκειο οπτική του στυλ “Το Κράτος Είμαι Εγώ”, παρήγγειλε μεγάλη έρευνα για τον ίδιο μέσω του γνωστού οίκου ερευνών MARC A.E. στην Αθήνα, το βασικό συμπέρασμα της οποίας είναι ότι “αν έχει υψηλή δημοτικότητα ο κ. Πρόεδρος θα πάει και ο ΔΗΣΥ καλά στις βουλευτικές”. Βέβαια όπως διευκρινίζεται στην έρευνα αν ο Πρόεδρος καταποντίζεται μαζί του καταποντίζεται και ο ΔΗΣΥ. Οπότε αν όντως ΔΗΣΥ και Πρόεδρος λειτουργούν ως συγκοινωνούντα δοχεία, “θα έπρεπε τουλάχιστον να επικοινωνούν μεταξύ τους”. Οι διαμαρτυρόμενοι τονίζουν ότι στο Προεδρικό οι αποφάσεις επιβάλλονται από τον τελευταίο που θα δει και θα μιλήσει με τον Πρόεδρο πριν αυτός πάει για τον μεσημεριανό του ύπνο, όπως έγινε και με το πρόσφατο λοκντάουν, ενώ οι αποφάσεις ήταν άλλες!\nΌπως ανέφερε στον «Πολίτη» σημαντικό στέλεχος του ΔΗΣΥ στη Λεμεσό, “ο Πρόεδρος της Δημοκρατίας θα έπρεπε ήδη να έχει παύσει τον υφυπουργό Καινοτομίας για τα προβλήματα που παρουσιάζει η Πύλη Εμβολιασμού” ενώ δεν γλύτωσαν τα σκάγια ούτε ο υπουργός Υγείας και το επιτελείο του, “οι οποίοι παρασύρουν τον Πρόεδρο σε αχρείαστες αποφάσεις, όπως η πολιτική των rapid tests και το τελευταίο σκληρό λοκντάουν”.\nΥπό το βάρος της δυσκολίας συσπείρωσης του ΔΗΣΥ όπως δείχνει και η σημερινή δημοσκόπηση της Noverna, αλλά και άλλη δημοσκόπηση της Pulse που παρουσίασε σε στελέχη του κόμματος την περασμένη Πέμπτη, ο Αβέρωφ Νεοφύτου φαίνεται πλέον να επιλέγει να σώσει ό,τι σώζεται. Στο κόμμα, όπως μας αναφέρθηκε, υπάρχει η αίσθηση για το πού θα μπορούσαν να οδηγηθούν τα πράγματα, για την ηγεσία του βραχυπρόθεσμα, αλλά και για τον Πρόεδρο, αφού τα τελευταία δύο χρόνια της διακυβέρνησης Αναστασιάδη προμηνύονται δύσκολα. Βραχυπρόθεσμα επίσης τίθεται και ένα άλλο αγχωτικό ερώτημα: Ποιο είναι το ψυχολογικό όριο στα ποσοστά του ΔΗΣΥ; Κι αν τα ποσοστά πέσουν πώς θα απορροφηθεί η κρίση -ακόμα και ηγεσίας- εντός του ΔΗΣΥ τους επόμενους μήνες;\nΟ Αβέρωφ Νεοφύτου, υιοθετώντας ενίοτε και την κυπριακή διάλεκτο στο λεξιλόγιό του, εμμέσως πλην σαφώς στέλνει στον μέσο Συναγερμικό ένα μήνυμα το οποίο σε ελεύθερη μετάφραση είναι απλό: Αν το Προεδρικό τα έκανε μάτσιες, θα τιμωρήσεις το κόμμα σου το οποίο έδωσε μάχες για την οικονομία αλλά και για το Κυπριακό; Παλιά δουλειά μας κόσκινο αυτή η τακτική, αφού τα ίδια έλεγε και ο Αναστασιάδης ως αντιπρόεδρος του ΔΗΣΥ στη δεύτερη θητεία Κληρίδη. Λογικά ο Αβέρωφ επιχείρησε να διαφοροποιηθεί, προκαλώντας ακόμα και το τρολάρισμα του Άντρου Κυπριανού “ότι έπαθε ΑΚΕΛ”, αντιπολιτευόμενος.\n* Για το Κυπριακό πάντως η ρητορική του για πρώτο και δεύτερο τσουνάμι δικαιώθηκε στην πρόσφατη διάσκεψη της Γενεύης όταν η τ/κ πλευρά έθεσε θέμα δύο κρατών. Το ερώτημα είναι πώς θα πειστεί η κληριδική πτέρυγα του κόμματος, η οποία πνέει μένεα κατά του Προέδρου της Δημοκρατίας από το Κραν Μοντανά και εντεύθεν, να επιστρέψει.\n* Για την οικονομία παρά το ότι οι κίνδυνοι είναι υπαρκτοί στον ΔΗΣΥ δεν υπάρχει ιδιαίτερο άγχος. Από τη μια το ΑΚΕΛ δεν έχει αποκρυσταλλωμένη πρόταση, από την άλλη ο Νικόλας Παπαδόπουλος και το ΔΗΚΟ διά της λαϊκίστικής τους πολιτικής έχουν απαξιωθεί, τουλάχιστον από τους σοβαρούς Συναγερμικούς αλλά και γενικά τους επιχειρηματικούς κύκλους. Σε αυτό συναινούν και τα πολύ υψηλά ποσοστά αποδοχής των υπουργών Εργασίας και Οικονομικών που διαχειρίζονται την κρίση.\n* Αυτό που φαίνεται να μην αντιμετωπίζεται είναι η εντύπωση ότι ο Πρόεδρος στη δεύτερη θητεία του είναι ο στυλοβάτης της προαγωγής της διαφθοράς του κράτους. Η μόνιμος επωδός στο στόμα σοβαρών Συναγερμικών στελεχών τους τελευταίους μήνες είναι σχεδόν πανομοιότυπη: “Κάποιοι στο Προεδρικό έχουν φροντίσει να μας αντιμετωπίζει ο κόσμος όπως αντιμετώπίζαν τους ΔΗΚΟϊκούς τη δεκαετία του 1980. Αντρεπούμαστεν να κυκλοφορήσουμε”.\nΠώς αντιδρά και ποιο είναι το μήνυμα που στέλνει ο Πρόεδρος της Δημοκρατίας; Η δήλωσή του για την Ομόνοια είναι ενδεικτική: “Θέλω να τα έχω καλά με όσο το δυνατόν περισσότερους”.\nΔεν δείχνει να τον ενδιαφέρει ιδιαίτερα ο ΔΗΣΥ απλώς αυτό που φαίνεται να τον απασχολεί είναι πώς θα ολοκληρώσει πλέον τη θητεία του με θετικό πρόσημο. Θεωρεί ότι αν ο ίδιος πάει καλά τότε θα ωφεληθεί και ο ΔΗΣΥ. Με βάση αυτή την προσέγγιση που διαχέεται πλέον από κάθε γωνιά του Προεδρικού Μεγάρου, όλοι αντιλαμβάνονται ότι:\n* Η στάση που τηρεί στο Κυπριακό στην πραγματικότητα δεν είναι ούτε υπέρ ούτε εναντίον της λύσης. Υιοθετεί μια ασφαλή γραμμή η οποία ικανοποιεί την πλειοψηφία του κόσμου η οποία βασικά ούτε ξέρει, ούτε ενδιαφέρεται. Στη σημερινή δημοσκόπηση του «Πολίτη» το 60% του κόσμου λέει ότι στην άτυπη πενταμερή δεν άλλαξε τίποτε. Σε αυτούς ποντάρει ο Νίκος Αναστασιάδης. Ένας λαϊκιστής πολιτικός, ξέρει να εκμεταλλεύεται κυρίως την άγνοια του κόσμου.\n* Στο κεφάλαιο πανδημία, η βασική πολιτική της κυβέρνησης επικεντρώθηκε στις παροχές. Αυτό σε μεγάλο βαθμό ικανοποίησε τον κόσμο του οποίου τα οικονομικά δεν έφτασαν σε πλήρη εξαθλίωση. Το πρόστιμο βέβαια θα πληρωθεί αργότερα από ολόκληρη την κοινωνία. Θα μπορούσε η Κύπρος να μην είχε λοκντάουν μετά τους βασικούς εμβολιασμούς των 70+ αν είχε στη διάθεσή της ακόμα 50 αναπνευστήρες έναντι μερικών εκατοντάδων χιλιάδων ευρώ. Προτιμήσαμε να δώσουμε ένα δις ανεβάζοντας το δημόσιο χρέος στα ύψη.\n* Στο ίδιο κεφάλαιο (πανδημία) επέδειξε ιδιαίτερη εύνοια στην Εκκλησία. Με ελάχιστες εξαιρέσεις οι εκκλησίες λειτούργησαν υπό προνομιακή μεταχείριση σε σχέση με άλλους χώρους συνάθροισης, όπως π.χ. τα θέατρα. Στις εκκλησίες εξάλλου συγκεντρώνεται μεγάλος αριθμός πολιτών σε αντίθεση με τα θέατρα και τους κινηματογράφους.\nΥπάρχει βέβαια πάντα και η άλλη άποψη: Σε γενικές γραμμές το περιβάλλον του Προέδρου πιστεύει ότι ο ΔΗΣΥ θα ανακάμψει τις επόμενες μέρες, μέσα από τις χαλαρώσεις για την πανδημία, την αναζωπύρωση της επιχειρηματικής δραστηριότητας, την ανάταση στην ψυχολογία του κόσμου. Όλα έχουν γίνει με καλές προθέσεις, λένε, οπότε ο κόσμος θα καταλάβει. Ο Δάντης το είπε κάπως διαφορετικά: «Ο δρόμος προς την κόλαση είναι πάντα στρωμένος με καλές προθέσεις”.\nΈμεινε το πιο «καυτό» για την ΟμόνοιαΆντρος [ΓΓ ΑΚΕΛ]: Συνεχής διολίσθηση στο Κυπριακό τα τελευταία χρόνια, επικίνδυνη η κατάσταση


Hλικιωμένη άρρωστη γατούλα\nαπό l.kyveli Τρι Οκτ 15, 2013 5:43 pm\nΘα ήθελα τα φώτα σας ως πιο έμπειροι γατογονείς από εμένα.\nΣτον κήπο της πολυκατοικίας μας ζουν αρκετά γατάκια που φροντίζουμε/στειρώνουμε. Ανάμεσα σε αυτά υπάρχει και μία ηλικιωμένη γάτα, 15 ετών περίπου. Πριν λίγο καιρό έδειχνε πολύ άρρωστη και την πήγα στον γιατρό. Δεν τις έγιναν εξετάσεις για Aids/λευχαιμία, αλλά μόνο για νεφρά . Επίσης εξεταστηκαν τα δόντια της τα οποία ήταν όλα χαλασμένα και της τα έβγαλε η κτηνίατρος. Την καλύψαμε για αντιβίωση για 10 ημέρες και την ταίζουμε μαλακιά τροφή γιατί δεν τρώει με ευκολία. Οι τιμές στα νεφρά ήταν καλές. Το κυριότερο πρόβλημα είναι ότι το γατάκι δεν μπορεί να καθαριστεί, κυκλοφορεί πανβρώμικο και ελεεινό αλλά έχει όρεξη για ζωή, τρώει λίγο όσο μπορεί και είναι πολύ αδύνατο ενώ κατεβαίνουμε 3-4 φορές την ημέρα και την ταίζουμε.\nΕγώ πιστεύω ότι όπως και να είναι εφόσον τρώει έστω και αυτό το λίγο σημαίνει ότι έχει όρεξη για ζωή. Η μητέρα μου λέει ότι υποφέρει και πρέπει να το κοιμήσουμε γιατί είναι κρίμα ένα ζώο σαν την γάτα να μην μπορεί να καθαριστεί.\nΣτο σπίτι έχουμε 3 σκύλους και 2 γάτες οπότε για υιοθεσία αποκλείεται. Η γιατρός όταν είχαμε συζητήσει την ευθανασία είπε θα την δούμε πως θα πάει μετά την αφαίρεση των δοντιών και μετά θα δούμε. Ποιά είναι η γνώμη σας? Η γάτα υποφέρει που δεν μπορεί να καθαριστεί και δεν τρώει όσο θα ήθελε? Τι μπορώ να κάνω για να την βοηθήσω επιπλέον?\nΑπ: Hλικιωμένη άρρωστη γατούλα\nαπό houlieta Τρι Οκτ 15, 2013 6:37 pm\nΕ οχι και να κοιμήσετε την γατούλα επειδή δεν καθαρίζεται!..\nΕυθανασία κανουμε σε ενα ζωάκι μόνο οταν υπαρχει πρόβλημα μη αναστρέψιμο!..\nΑν θες να βοηθήσεις την γατούλα με το θέμα της καθαριότητας αρκεί να την καθαρίζεις εσύ με μωρομάντιλα ή με μια νοπή πετσέτα με χλιαρό νερό και να την βουρτσίζεις με μια χτένα να απομακρυνονται οι νεκρές τρίχες.\nΔεν είναι κόπος, μια δυο φορές την εβδομάδα είναι καλά πιστεύω, ειδικά αν είναι κοντότριχη...\nΔεν κάνουμε ευθανασία σε καποιον απλά και μόνο επειδη γέρασε και έχασε τα δοντάκια του, αυτό να πεις στην μαμά σου και να θυμάσαι ότι όλοι κάποτε θα γεράσουμε...\nΓια το φαγητό μην ανησυχείς.\nΑκομη και τα δικά μου που έχουν δοντάκια - ο ένας μάλιστα ειναι 14 ετων - δεν μασάνε πάντα τις κροκέτες - ο μεγάλος σπάνια δαγκώνει κροκέτα, αμάσητα τα τρωει όλα!...\nΗ αδυναμία της μπορεί να οφείλεται και σε παρασιτα, ίσως να χρειάζεται ένα χαπάκι για ενδοπαρασιτα.\nαπό marina289 Τρι Οκτ 15, 2013 7:30 pm\nAν βάλουμε σε μια ζυγαριά λογικής και στοιχειώδους σεβασμού\nαπό τη μία την ¨καθαριότητα¨ και από την άλλη το δικαίωμα της ζωής σε ένα πλάσμα που δεν έχει σοβαρό πρόβλημα υγείας,\nδεν νομίζω να χρειάζεται να πω προς τα πού θα γείρει....\nΗ γιατρός που τόσο αυθαίρετα και αβίαστα θεωρεί την ευθανασία ένα υπο συζήτηση θέμα, και δεν το απορρίπτει μετα βδελυγμίας, για μένα είναι αχαρακτήριστη......\nαπό LAROGATA Τρι Οκτ 15, 2013 8:30 pm\nκαι εγω συμφωνω οτι δεν μπορουμε ετσι αβιαστα να κανουμε ευθανασια.Ρωτα τη γιατρο να σας δωσω και καποια βιταμινουχα παστα και υπαρχουν και ειδικες κονσερβες που ειναι για εξασθενισμενες γατουλες.Καλη πορεια να εχει η γιαγιουλα\nαπό Maskotaki Τρι Οκτ 15, 2013 8:31 pm\nmarina289 έγραψε: Aν βάλουμε σε μια ζυγαριά λογικής και στοιχειώδους σεβασμού\nαπό purina Τρι Οκτ 15, 2013 8:36 pm\nΜε τιποτα ευθανασια λιγο χτενισμα απαλο κανα μορομαντηλο ή ακομα και αφρο για στεγνω καθαρισμα και μετα ενα καλο βουρτισμα,θα λαμψει η γριουλα σας.Ετσι καμια καλη κονσερβα με μεγαλο % κρεατος θα τη βοηθησει,γενικα ψαξε να βρεις τροφουλα που να της αρεσει,δοκιμασε διαφορες να δεις ποια θα της ταιριαξει.\nΚαμια παστουλα για διναμοτικο και θα παρει τα πανω της.\nαπό l.kyveli Τρι Οκτ 15, 2013 11:12 pm\nΣας ευχαριστώ πολύ για τις απαντήσεις σας. Αν κάποιος δεν έχει δει ένα ζώο είναι δύσκολο να καταλάβει από περιγραφές την κατάσταση του. Η μητέρα μου ή η γιατρός δεν μίλησαν αυθαίρετα για ευθανασία επειδή ένα ζώο γέρασε. Η γατούλα αυτή δείχνει όντως πολύ χάλια και επειδή δεν τρώει καλά είναι πολύ αδύνατη.\nΩστόσο συμφωνώ ότι εφόσον δεν έχει κάποιο άλλο πρόβλημα υγείας εκτός από τα δόντια δεν υποφέρει σε βαθμό τέτοιο ώστε να δικαιολογείται η ευθανασία. Κανείς πάντως δεν το πρότεινε με ελαφριά καρδιά όπως υπονόησαν κάποιοι.\nαπό koneko Τρι Οκτ 15, 2013 11:54 pm\nΣυμφωνω εν μερη με αυτο που λες, οτι δηλαδη αν δεν δεις το ζωο δεν ειναι ευκολο να βγαλεις συμπερασμα. Εχε υπ' οψην σου ομως οτι το τριχωμα ειναι κατι που φτιαχνεται. Τα νεφρα πχ, αν καταστραφουν δεν θεραπευονται. Υπαρχουν απειρα περιστατικα και παραδειγματα με γατες και γατακια τα οποια ηταν σε αθλια κατασταση (εμφανισιακα), αλλα μεσα σε ελαχιστο χρονο εγιναν αγνωριστα! Δωστε της χρονο, καλη τροφη και λιγη περισσοτερη φροντιδα και θα γινει οπως και πριν! Μπορειτε να της δινετε λαδι σολωμου ή ωμους κροκους αυγου, βοηθανε πολυ στην κατασταση του τριχωματος!\nαπό purina Τετ Οκτ 16, 2013 8:49 am\nκαι εμενα ενας αδεσποτος ου ταιζα τον βρηκα τον μαιο σε κακα χαλια με ηπατικη ανεπαρκεια,ο γιατρος ελεγε οτι δε τη βγαζει,αλλα ΧΑ!ο γατος εγηνε καλα και ειναι ποιο ομορφος απο ποτε.(εκανα και εγω τα γιατροσοφια μου ομως περαν της ενεσιμης αντιβιωσης,ταισμα στο στομα μεχρι να παρει μπρος εστω και με ζομο κονσερβας,καθαρισμα με αφρο και χτενισμα,αποπαρασιτωση,\nτη καλυτερη μαρκα τροφης που ταιζα και τη δικη μου γατα.)\nΜονο σημερα στο πρωινο ταισμα τον ειδα να κραταει το ενα ποδαρακι του μαζεμενο αλλα μετα τον ειδα να κουτσενει και σε καποια φαση να παταει και λιγο.Ουφ! θα τον εχω κατω απ το βλεμα μου σημερα να δω πως θα παει το ποδι του θα ζητησω και οδηγιες απ το γιατρο.Παντως εφαγε καλα του κραταγα και εγω το κουπακι του για να μη σκηβει αν και τα καταφερνε και ετσι.\nαπό abyssinia Πεμ Οκτ 17, 2013 11:27 pm\nΘα ήθελα να ρωτήσω γιατί δεν έκανε εξετάσεις aids και λευχαιμλιας και περιτονίτιδας. Ξέρω είναι ακριβές, αλλά ίσως θα πρέπει να τις κάνει, γιατι αν εχει κατι, τοτε μπορει να το αντιμετοπισετε διαφορετικα με καποια αγωγη ισως. Βέβαια το ότι δεν εχει το κανονικό του βάρος μπορεί να οφείλεται στο ότι είχε χαλασμένα δόντια. Υπάρχουν κονσέρβες ειδικές για να δυναμώσει γρήγορα.Εύχομαι οτι καλυτερο για τη γατουλα.\nαπό l.kyveli Παρ Οκτ 18, 2013 1:29 am\nabyssinia έγραψε: Θα ήθελα να ρωτήσω γιατί δεν έκανε εξετάσεις aids και λευχαιμλιας και περιτονίτιδας. Ξέρω είναι ακριβές, αλλά ίσως θα πρέπει να τις κάνει, γιατι αν εχει κατι, τοτε μπορει να το αντιμετοπισετε διαφορετικα με καποια αγωγη ισως. Βέβαια το ότι δεν εχει το κανονικό του βάρος μπορεί να οφείλεται στο ότι είχε χαλασμένα δόντια. Υπάρχουν κονσέρβες ειδικές για να δυναμώσει γρήγορα.Εύχομαι οτι καλυτερο για τη γατουλα.\nΗ γιατρός όντως επειδή είναι αδεσποτάκι θέλησε να κάνει τις απαραίτητες μόνο ενέργειες για να μην στοιχίσει πολύ η νοσηλεία της αλλά ωστόσο της είπα ότι δεν θέλω να σκεφτεί το οικονομικό. Μου είπε ότι σε περίπτωση aids/λευχαιμίας σε ένα γατάκι που δεν ζει σε σπίτι οι δυνατότητες θεραπείες είναι περιορισμένες. Ισχύει αυτό; Δεν είχα εμπειρία με τέτοιες αρρώστιες στις γάτες μου.\nΠλέον δεν έχει χαλασμένα δόντια, δεν έχει καθόλου δοντάκια. Πολλές φορές όταν τρώει τις πέφτει το φαγητό από το στόμα της φαφουτούλας. Αλλά τρώει , καθόμαστε μαζί της μέχρι να τελειώσει το φαγητό και την παρακολουθούμε οπότε είμαι βέβαιη για αυτό. Και έχει διάθεση για ζωή. Χθες κιόλας την είδα να έχει πιάσει κάτι στο στόμα της , κάποια σαύρα. Δηλαδή κυνηγάει κιόλας!!! Δεν ξέρω γιατί δεν καθαρίζεται , μου κάνει εντύπωση. Επιχείρησα να την κάνω με μωρομάντηλα αλλά με γρατζούνισε το σκασμένο, είναι λογικό, το γατάκι αυτό δεν έζησε ποτέ σε σπίτι για να είναι εξοικειωμένο με τέτοια πράγματα! Είναι πολύ μάχιμη πάντως, αυτό και μόνο εμένα μου λέει ότι δεν έχει κανείς δικαίωμα να επέμβει και να της διακόψει την ζωή εφόσον τα καταφέρνει .\nαπό l.kyveli Τετ Οκτ 23, 2013 7:59 pm\nΤα νέα είναι πολύ άσχημα. Η γατούλα εξαφανίστηκε από το προηγούμενο Σάββατο. Την Παρασκευή το βράδυ την ταίσαμε κανονικά μαζί με τα υπόλοιπα και ήταν νορμάλ.\nΤο πρωί του Σάββατου δεν ήρθε να φάει, την ψάξαμε παντού και δεν την έχουμε βρει.\nΟ νους μου πάει στα χειρότερα γιατί ποτέ δεν έφευγε...\nαπό l.kyveli Τετ Οκτ 23, 2013 8:37 pm\nΝα σας πω κι άλλο ένα περιστατικό εδώ για να μην ανοίγω άλλα θέματα.\nΧθες το πρωί γείτονες που ταίζουν και αυτοί τις γάτες βρήκαν τον Τίγρη, έναν γατούλη του κήπου, με αίματα να του τρέχουν από το στόμα. Δεν έκαναν τίποτα.\nΣήμερα το πρωί τον βρήκα εγώ σε κακά χάλια να φωνάζει και να έχει αίματα από το στόμα και τον πήγα κατευθείαν στον γιατρό μας. Με το που τον είδε μου είπε κατευθείαν ότι υποψιάζεται aids.\nΈγιναν εξετάσεις και τώρα το βράδυ με πήρε τηλεφωνο και μου είπε ότι είναι θετικός στο aids. Περιμένει και τις υπόλοιπες εξετάσεις για να δούμε πως θα κινηθούμε.\nΤο ids προκαλεί αιμοραγία από το στόμα;\nΈνας γάτος, στειρωμένος ευτυχώς, που ζει στον κήπο μπορεί να ζήσει με κάποια αγωγή έχοντας αυτή την ασθένεια;\nΤην μεταδίδει στα υπόλοιπα γατάκια του κήπου;\nΉ,ασταν σίγουροι ότι το ζώο κάποιος το χτύπησε και μου έκανε πολύ εντύπωση αυτό που είπε ο γιατρός ότι ο γάτος δεν είναι χτυπημένος.\nαπό Ηρακλένια Τετ Οκτ 23, 2013 9:08 pm\nΙσχυει, στις γατες προκαλείται στοματίτιδα και ουλίτιδα, από εκεί προέρχεται το αίμα. (Το ίδιο μπορεί να προκληθεί και στον άνθρωπο, όμως δεν συνδέεται άμεσα με το AIDS, πρώτα εξετάζονται άλλοι παράγοντες).\nΜεταδίδεται με σεξουαλική επαφή ή απευθείας με το αίμα, πχ με δαγκώματα, γρατζουνιές όπου θα έρθουν σε μεταξύ τους επαφή οι πληγές ή από τη μητέρα στο έμβρυο. θα έλεγα ότι αφού ο δικός σας είναι στειρωμένος αρσενικός μας μένει μόνο η δεύτερη περίπτωση, οπότε μόνο αν μπλέκει σε αιματηρούς καυγάδες μπορεί να τη μεταδώσει.\nΘεραπεία δεν υπάρχει. Κάθε φορά που βλάπτεται ένα όργανο μπορεί κανείς να κάνει κάτι για τα συμπτώματα, δυστυχώς όμως όχι για την αιτία.\nαπό l.kyveli Τετ Οκτ 23, 2013 9:48 pm\nEυχαριστώ πολύ. Διάβαζα πριν λίγο και το αντίστοιχο θέμα του φόρουμ.\nΚαι ήμασταν σίγουροι ότι κάποιος τον κλώτσησε.\nΘα περιμένουμε και τις υπόλοιπες εξετάσεις, ελπίζω να είναι καλές.\nΜε προβληματίζει το γεγονός ότι διάβασα ότι ο γάτος πρέπει να ζει σε καθαρές συνθήκες αν διαγνωσθεί με την ασθένεια αυτή.\nαπό Ηρακλένια Τετ Οκτ 23, 2013 9:57 pm\nΟ ιός δεν σκοτώνει άμεσα τον οργανισμό, αλλά συμβάλει έμμεσα και ύπουλα σε αυτό. Αυτό που κάνει είναι να καταστρέφει το ανοσοποιητικό σύστημα (Α.Σ.). Αν ζούσαμε σε έναν αποστειρωμένο κόσμο δε θα είχαμε τόση μεγάλη ανάγκη το Α.Σ. μας. Ζούμε όμως σε έναν κόσμο γεμάτο μικροοργανισμούς, κάποιοι από τους οποίους είναι βλαβεροί εως καταστροφικοί για τον οργανισμό μας. Από αυτούς μας προστατεύει το Α.Σ.\nΣε κακές συνθήκες υγιεινής και με ένα εξαντλημένο Α.Σ. μια απλή ίωση που θα περνούσε απαρατήρητη σε κανονικές συνθήκες, μπορεί να βλάψει σοβαρά τον οργανισμό μέχρι και να τον σκοτώσει. Μια λοίμωξη μπορεί να συμβεί και σε ένα περιβάλλον με καλές συνθήκες υγιεινής, απλά εκεί περιορίζονται οι πιθανότητες τόσο λοίμωξης όσο και επιμόλυνσης (νέα μόλυνση στη διάρκεια ήδη υπάρχουσας).\nαπό l.kyveli Τετ Οκτ 23, 2013 10:18 pm\nΓια αυτό και αναρωτιέμαι πως θα επιβιώσει το ζώο αυτό σε κήπο..\nαπό houlieta Τετ Οκτ 23, 2013 10:35 pm\nΑυτό που μπορούμε να κάνουμε κάθε φορα ειναι το καλύτερο δυνατό με βάση τις συνθήκες...\nΔεν μπορούμε να αλλάξουμε τις συνθηκες συνηθως, οπότε παλευουμε με ότι έχουμε..\nΕφόσον του εξασφαλίζεις τροφή, νερό, καπου να κοιμάται και ίσως - αν ειναι εφικτό για αυτόν μονάχα - αποπαρασίτωση, νομιζω ειναι καλά...\nΜακάρι να μπορούσαμε να κάνουμε το καλύτερο για όλα...\nΕλπίζω να επιστρέψει η γατούλα...\nαπό Ηρακλένια Τετ Οκτ 23, 2013 11:06 pm\nΤο ιδανικό θα ήταν να βρεθεί ένα σπίτι, αλλά εδώ δε βρίσκονται για υγιή γατάκια, σκέψου να πεις ότι ο γάτος έχει κολλήσει FIV. Όπως λέει η Μαρία, φρόντισέ τον όσο σου είναι δυνατόν. Θεωρώ σημαντικό αν μπορείς εσύ ή σε συνεργασία με τους γείτονες να φτιάξετε ένα χώρο (πχ ένα γατοσπιτακι) που να τον προστατεύει από το κρύο και τις βροχές. Αν σου είναι εφικτό να τον πηγαίνεις στο γιατρό όταν βλέπεις σημάδια ασθένειας,θα ήταν επίσης πολύ καλό. Δεν είναι μόνο οι λοιμώξεις σε σχέση με το εξαντλημένο ΑΣ που μπορούν να τον βλάψουν, αλλά και άλλες ασθένειες, όπως ανεμία, λέμφωμα κλπ όγκοι, νεφρική ανεπάρκεια (λόγω εναπόθεσης ανοσοσυμπλεγμάτων) κλπ...\nαπό l.kyveli Τετ Οκτ 23, 2013 11:21 pm\nΑνεμία έχει ήδη.\nΣπιτάκι έχει ήδη στον κήπο, και φαγητό άφθονο, επίσης μου είναι εύκολο να το πηγαίνω δτον γιατρό αν δω κάτι.\nΓια υιοθεσία ούτε συζήτηση ο γατούλης είναι 11 ετών και περίπου και άρρωστος. Δεν νομίζω να ήθελε να αλλάξει περιβάλλον ούτε ο ίδιος.\nΜακάρι να είναι οι βιοχημικές του εξετάσεις καλές.\nΌσο για την γατούλα του θέματος πολύ φοβάμαι ότι είχε το ίδιο. Νομίζω ότι κρύφτηκε για να πεθάνει. Αλλα όσο δεν έχουμε βρει κάτι ελπίζω.\nαπό l.kyveli Πεμ Οκτ 24, 2013 8:39 pm\nΔυστυχώς τα νέα είναι πολύ άσχημα.\nΝεφρά πειραγμένα, τρανσαμινάσες στα ύψη, λευκά στα ύψη, ερυθρά και αιματοκρίτης πεσμένα, ο γατούλης είναι ετοιμοθάνατος σύμφωνα με τις εξετάσεις.\nΗ κλινική του εικόνα είναι βελτιωμένη όπως είναι φυσικό αφού παίρνει αντιβίωση, κορτιζόνη και φάρμακα για το fiv. Θα περιμένουμε 2-3 ημέρες και θα δούμε είπε ο γιατρός ο οποίος μου είπε να μην ελπίζω σε πολλά.\nαπό χαδιαρα Δευ Μάης 23, 2016 3:53 pm\nΣας παρακαλω ξερει κανεις τι ειναι λιπωμα στην γατα και ποσο πρεπει να με ανησυχισει?\nαπό koneko Δευ Μάης 23, 2016 6:17 pm\nχαδιαρα έγραψε: Σας παρακαλω ξερει κανεις τι ειναι λιπωμα στην γατα και ποσο πρεπει να με ανησυχισει?\nΚαλοηθης μαζα λιποκυτταρων.\nαπό χαδιαρα Τρι Μάης 24, 2016 11:03 am\nΑρα εγω αγαπημενη μου φιλη επειδη και η γατα μου παρα πολυ φροντισμενη και καλα σε ολα (17 χρονων αυτο μεταξυ μας)το αγνοω ?Επειδη φοβομαστε και τον γιατρο?\nαπό Gatoplikti Τρι Μάης 24, 2016 11:27 am\nΤι εννοεις φοβοσαστε τον γιατρο? Δεν σας εμπνεει εμπιστοσύνη? Σας ειπε κατι που σας φάνηκε άσχημο?\nΚατα αρχας απο μονη της η καλοήθεια δεν θα πρέπει να σας ανησυχει. Η γατουλα ειναι μεγάλη σε ηλικια και δεν θα πρέπει να μπαινει σε δύσκολες διαδικασιες χωρις λογο.\nΟμως προσωπικα θα ήθελα την άποψη του γιατρού η άλλου έστω γιατρου, φαντάζομαι πως εχει να κάνει και με το μέγεθος αυτου του πράγματος.\nΔεν το έχω αντιμετωπισει αυτο το θέμα και δεν το γνωριζω.\nΕχετε κανει καποια εξέταση ?\nαπό χαδιαρα Τρι Μάης 24, 2016 11:47 am\nΑν μπεις στο fb και την δεις θα μου πεις αν τρεμω για χαρη της την εχω παθει μερικες φορες και αν δεν ειχα ενα καλο γιατρο απο μακρια να με συμβουλευει δεν θα την ειχα.Ειναι αξιολατρευτη μονο αργηνε στις κινησεις της που ειναι πιστευω φισιολογικο.Εδω οι γιατροι αν τους πεις κατι ΧΕΙΡΟΥΡΓΕΙΟ.Θελω να πιστευω οτι δεν θα προκειψει κατι.Γιατι ειχε και καπου στην πλατη και τωρα ενσωματωθηκε δεν το καταλαμβαινω.Εσεις ακουγετε πολλα τι γνωμη εχετε?\nαπό χαδιαρα Τρι Μάης 24, 2016 11:56 am\nΔεν τις κανω ουτε τα εμβολια διοτι ετσι κι αλλιως περαν των 10 χρονων και μεσα σε χωρο που ειναι πολυ φροντισμενη με φαγητο που εγω της μαγειρευω δεν χρειαζετε.Θα ερθει καποιος κτηνιατρος στο σπιτι απλα να την δει.Λυπουμαι να την μετακινω\nαπό Gatoplikti Τρι Μάης 24, 2016 1:05 pm\nΓια τα εμβολια θα συμφωνούσα και γω απο μια ηλικια και μετα.\nΑπο οτι μπορώ να καταλάβω αν καταλαβαινω καλα, η γατουλα εχει καποιες αρκετες δυσκολιες λογω ηλικιας? Δεν μπορώ να ξέρω την κατάσταση, εσυ την ξέρεις την γατούλα σου.\nΟμως ουτε εγω ουτε κανένας μπορει να υποκαταστήσει ένα γιατρο γιατι πολυ απλά δεν ειμαστε. Οπως επισης φαντάζομαι οτι και ένας γιατρος για να διαμορφώσει σωστή αποψη θα πρέπει να έχει κλινικη εικονα.\nΤον γιατρο αυτο που του έχετε εμπιστοσύνη δεν μπορειτε να το δειτε απο κοντα?\nαπό Gatoplikti Τρι Μάης 24, 2016 1:30 pm\nΙσως θα μπορουσε να σε συμβουλέψει καλυτερα καποιο μελος που εχει αντιμετωπισει παρομοιο προβλημα.\nαπό χαδιαρα Τρι Μάης 24, 2016 1:58 pm\nΗ Γατουλλα μου η Souzie δεν παρουσιαζει κατι για ναειναι αρρωστη απλα την ψηλαφιζα κατω στην αγγωνας προς τα μεσα και διαπιστωδα κατι μαλακο οχι σκληρο στωμα δεν το λεω ογκο.οπως εμεις λεω παχυνουμε .Αν ξερει καποιος ας μου πει.Ετσι κι αλλιως εχω καποιον κτηνιατρο που θα ερθει να την δει.Ευχαριστω πολυ βλεπεις γι μενα δεν θα εκανα ετσι.Την αγαπαμε βλεπεις πολυ